Lelex (kráľ Sparty)

Lelex - () bol v gréckej mytológii prvý spartský kráľ. Vládol v krajine nazvanej po ňom Lelegia, na území, ktoré sa dnes volá Lakónia.

Lelex figuruje v gréckych mýtoch ako prvý spartský kráľ.Pausanias, Periégésis tés Hellados, 3,1,1. Apollodóros z Atén, Chronika, 3,10,3.Kráľom sa stal na území Lakónie, ktorú v tom čase ešte obývalo pôvodné negrécke  obyvateľstvo Pelasgov. Túto krajinu potom pomenovali po ňom Lelegia a jej obyvateľov Lelegovia. Manželkou Leleka bola najáda Kleochareia s ktorou mal dvoch synov Mylea a PolykaónaPausanias, Periégésis tés Hellados, 4,1,1.a dcéru Therapné.Pausanias, Periégésis tés Hellados, 3,19,9. Starší syn Myles bol neskôr jeho následníkom a mladší Polykaón sa stal prvým kráľom Messénie.Pausanias, Periégésis tés Hellados, 4,1,1; 4,1,5.

Po smrti kráľa Leleka mu na jeho počesť postavili potomkovia héróon, ktorý v druhom storočí na svojich cestách po Lakónii videl Pausanias. Héróon bol pamätník postavený pre héroa (hrdinu), zvyčajne bol v tvare tolosa, alebo malého chrámu.Pausanias, Periégésis tés Hellados, 3,12,5.

 Referencie 

 Pozri aj 
 Zoznam kráľov Sparty

Kategória:Postavy gréckej mytológie
Kategória:Sparta